**Նեմրա**, հայկական ռոք խումբ, որը կազմավորվել է 2012 թվականին Երևանում։ Հանդես է գալիս հեղինակային անգլերեն երգերով` ալտերնատիվ ռոք ժանրում և հայկական ժողովրդական երգերի սեփական մեկնաբանություններով։

Խմբի անդամներն են Վան Եղիազարյանը (վոկալ/կիթառ), Վասպուր Եղիազարյանը (բաս կիթառ/վոկալ), Մարիաննա Կարակեյանը (ստեղնաշարային գործիքներ/վոկալ), Մարեկ Զաբորսկին (հարվածային գործիքներ)։

«Նեմրա» անունն ընտրվել է խմբի հայկական ծագումն ընդգծելու նպատակով (Արմենիա, Արմեն)։

Իր գործունեության արդյունքում խումբը թողարկել է 2 ալբոմ `«Mubla*»* ,«*Hmm»*, ինչպես նաև հայկական ժողովրդական երգերի սինգլներ։

Խումբն ունի 40-ից ավել հեղինակային երգեր, և բազմաթիվ տեսահոլովակներ։

Խումբը հանդես է եկել մենահամերգներով Հայաստանի բազմաթիվ քաղաքներում, ելույթ է ունեցել միջազգային փառատոններին (Ամերիկայի Միացյալ Նահանգներում, Վրաստանում, Ռուսաստանում, Լեհաստանում, Ուկրաինայում...)։

Նեմրային իրենց աջակցությունն են հայտնել բազմաթիվ նշանավոր երաժիշտներ, այդ թվում՝ Սերժ Թանկյանը (SOAD), Բրայան Մեյը (The Queen) և Ջեյմս Ուոլշը (Starsailors): 2022 թվականին Սթարմուս փառատոնում Նեմրայի ելույթից հետո լեգենդար կիթառահար Բրայան Մեյը խմբի անդամ Վանին նվիրեց իր վեցպենսանոց մեդիատորը՝ որպես հաջողության նշան։ Սերժ Թանկյանը նույնպես բարձր է գնահատել խմբի աշխատանքը՝ ֆեյսբուքյան իր էջում կիսվելով «She is beautiful» և «Daisy» տեսահոլովակներով։

2018 թվականը բեկումնային էր խմբի համար։ «Դեպի Եվրատեսիլ» ազգային նախընտրական մրցույթում խումբը գրավեց 2-րդ հորիզոնականը և արժանացավ հայ և արտասահմանյան լսարանի մեծ համակրանքին։

Նույն թվականին «NEMRA»-ն՝ մասնակցելով «Ծիծեռնակ 2018» ազգային երաժշտական մրցանակաբաշխությանը , արժանացավ *«2017 թվականի Լավագույն ռոք խումբ»* մրցանակին։

Մրցանակներից մեկն էր նաև Թբիլիսիում անցկացվող Caucasian Music Awards-ի «Phoenix*»* մրցանակը Վրաստանի հանրային ռադիոյի կողմից։

Պատմություն
-----------

Խումբը ձևավորվել է Երևանում 2011 թվականի ամռանը։ Բուն գործունեություն ծավալել է 2012 թվականի փետրվարի 17-ից։

2014 թվականի մարտի 16-ին նկարահանվել է Նեմրայի առաջին տեսահոլովակը՝ *«Sad Reality»*-ն։

2014 թվականի հուլիսի 14-ին երկրորդը՝ *«Dream»*-ը։

2015 թվականի հուլիսին Նեմրան ներկայացրել է Հայաստանը ՌԴ-ում անցկացվող ամենամյա *Voice of Nomands* փառատոնին։

2016 թվականի հունվարի 20-ին երրորդ՝*«Train Of Despair»* տեսահոլովակը։

2016 թվականի մայիսի 7-ին խումբը ներկայացրել է իր առաջին ալբոմը` «Mubla»-ն, որն իր մեջ պարունակում է 11 երգ։

2018 թվականի գարնանը խումբը երկու մենահամերգ ունեցավ Երևանի Պետական Տիկնիկային թատրոնում, որի տոմսերը սպառվեցին 3 օրում։

2018 թվականի դեկտեմբերի 5-ին Նեմրան թողարկեց նոր երգ և նոր տեսահոլովակ՝ *«Because»*, և կարճ ժամանակ անց՝ դեկտեմբերի 21-ին, թողարկվեց ևս մեկ երգ ՝ *«The past has passed»*, որի տեսահոլովակը նկարահանվել է Ուկրաինայի Կիև քաղաքում։

### 2019

Բացօթյա համերգ Գյումրիում ( Անկախության օր )Բացօթյա համերգ Գյումրիում ( Անկախության օր )
Հունիսի 22-ին Նեմրան ելույթ ունեցավ *«Tbilisi Open Air 2019»* փառատոնի շրջանակներում։

*«Armenia in Rock»* փառատոն
Հուլիսի 16-ին Նեմրան թողարկեց իր երկրորդ ալբոմը՝ *«Hmm»*-ը։ Ալբոմի պրեզենտացիան ուղեկցվում էր Երևանի պետական տիկնիկային թատրոնում տեղի ունեցող մենահամերգով, որի ընթացքում խումբը կատարում էր երգեր առաջին և երկրորդ ալբոմից։ Միջոցառման հատուկ հյուրը Բամբիռ ֆոլկ-ռոք խմբի անդամ Նարեկ Բարսն էր։

Հուլիսի 21-ին Նեմրան *«Transkaukazja»* փառատոնի շրջանակներում ելույթ ունեցավ Լեհաստանի մայրաքաղաք Վարշավայում։

Օգոստոսի 10-ին Նեմրան *«Երեւանյան ամառ»* միջոցառման շրջանակներում բացօթյա համերգով ելույթ ունեցավ Շահումյանի հրապարակում։

Օգոստոսի 22-ին ելույթ ունեցավ *«One Caucasus»* փառատոնի շրջանակներում (Վրաստան, Ծերաքվի)։

Սեպտեմբերի 21-ին Նեմրան *Անկախության օրվա* առթիվ կազմակերպված միջոցառումների շրջանակում ելույթ ունեցավ Գյումրիում։

Սեպտեմբերի 27-ին Նեմրան *«Armenia in Rock»* փառատոնի շրջանականերում ելույթ ունեցավ Ազատության հրապարակում։

Հոկտեմբերի 19-ին Նեմրան բացօթյա համերգներով ելույթ ունեցավ *Aurora Forum*-ի շրջանակներում անցկացվող *«Ararat challenge»* փառատոնին և Էրեբունի-Երևանի 2801-ամյակի տոնակատարությունների շրջանականերում կազմակերպված համերգին։

Նոյեմբերի 13-ին Նեմրան բացօթյա համերգով ելույթ ունեցավ Ռիո մոլի երկու ամյակի առթիվ կազմակերպված միջոցառումների շրջանակում։

Նոյեմբերի 16-ին Նեմրան *Ուսանողության միջազգային օրվա* առթիվ ելույթ ունեցավ Հայ-ռուսական համալսարանում։

Նոյեմբերի 23-ին Նեմրան *Գրքի երևանյան փառատոնի* շրջանակներում ելույթ ունեցավ AGBU Armenia-ում։

Խմբի անդամներ
-------------

Վան ԵղիազարյանՎան Եղիազարյան
* **Վան Եղիազարյան** - վոկալ/կիթառ։ Խմբի հիմնադիր անդամ։ Ծնվել է 1992 թվականի օգոստոսի 28-ին, Երևանում։ 8 տարեկանում ընդունվել է Սարաջևի անվան երաժշտական դպրոց։ Որպես առաջին մասնագիտություն՝ սովորել ջութակ, երկրորդ մասնագիտություն՝ դաշնամուր, երրորդ մասնագիտություն՝ ֆլեյտա։ Կիթառ սովորել է ինքնուրույն, 2010 թվականին։ 2010-2014 թթ․ սովորել է Հայաստանի Պետական Տնտեսագիտական համալսարանի «Մարքեթինգ և բիզնեսի կազմակերպում» բաժնում։Մարիաննա ԿարակեյանՄարիաննա Կարակեյան

Վասպուր ԵղիազարյանՎասպուր Եղիազարյան
* **Մարիաննա Կարակեյան -** ստեղնաշարային գործիքներ/վոկալ։ Խմբի հիմնադիր անդամ։ Ծնվել է 1988 թվականի Օգոստոսի 5-ին, Երևանում։ 1994-2004 թթ․ սովորել է Երևանի Չայկովսկու անվան միջնակարգ երաժշտական մասնագիտական դպրոցում։ 2004-2010 թվականներին՝ Երևանի Կոմիտասի Անվան Պետկոնսերվատորիայի դաշնամուրային բաժնում։ Ունի մագիստրոսի կոչում։
* **Վասպուր Եղիազարյան** - բաս կիթառ/վոկալ։ Խմբի հիմնադիր անդամ։ Ծնվել է 1993 թվականի դեկտեմբերի 4-ին։ 6 տարեկանում ընդունվել է Սարաջևի անվան երաժշտական դպրոց։ Որպես առաջին մասնագիտություն՝ սովորել ջութակ, երկրորդ մասնագիտություն՝ դաշնամուր, երրորդ մասնագիտություն՝ ֆլեյտա։ Կիթառ սովորել է ինքնուրույն, 2011 թվականին։ 2009-2013 թվականներին սովորել է Երևանի պետական համալսարանի «Ռադիոֆիզիկա» բաժնում։
* **Մարեկ Զաբորսկի -** հարվածային գործիքներ։

Մրցանակներ
----------

* 2014 - VMA (Van Music Awards)- «Sad Reality» երգի համար
* 2015 - VMA (Van Music Awards) - «Choice Number one» անվանակարգ
* 2016 - VMA (Van Music Awards) - «It's Nօt About The Cherries» երգի համար
* 2017 - VMA (Van Music Awards) - «Connection Lost» երգի համար
* 2018 - «Ծիծեռնակ 2018» ազգային երաժշտական մրցանակաբաշխություն - «Հայկական լավագույն ռոք խումբ» անվանակարգ

Ալբոմներ
--------

* 2016 - *Mubla* (11 երգ)
* 2019 - *Hmm* (11 երգ)

Տեսահոլովակներ
--------------

| Ամսաթիվ | Վերնագիր | Ռեժիսոր |
| --- | --- | --- |
| Մարտի 16, 2014 | «Sad Reality» | Կարեն Ամյան |
| Հուլիսի 14, 2014 | «Dream» | Մարիշա Կազարյան |
| Օգոստոսի 28, 2015 | «Last Chance To Love» (ոչ պաշտոնական տեսահոլովակ) | Արամ Կարախանյան |
| Հունվարի 20, 2016 | «Train Of Despair» | Ինա Աբրահամյան |
| Հունիսի 15, 2016 | «Feet In The River» | Արեգ Հովակիմյան |
| Հուլիսի 8, 2016 | «Leave Me Alone» | Մարիամ Գևորգյան |
| Դեկտեմբերի 16, 2016 | «Connection Lost» | Ինա Աբրահամյան |
| Դեկտեմբերի 3, 2017 | «Born in 94» | Արուս Տիգրանյան/Համբարձում Վարդանյան |
| Դեկտեմբերի 5, 2018 | «Because» | Արուս Տիգրանյան/Համբարձում Վարդանյան |
| Դեկտեմբերի 21, 2018 | «The past has passed» | Վասպուր Եղիազարյան |
| Փետրվարի 14, 2019 | «Room 11» | Ինա Աբրահամյան |
| Հունիսի 4, 2019 | «Why» |  |
| Նոյեմբերի 3, 2019 | «Nare» | Մարիամ Գևորգյան |
| Հունիսի 1, 2020 | «Վանա ճուտիկ» (օրորոցային) |  |
| Օգոստոսի 16, 2020 | «She's Beautiful» | Մարիամ Գևորգյան |
| Հուլիսի 25, 2021 | «Զիմ Խորոտիկ Յար» | Կարեն Ամյան |
| Սեպտեմբերի 11, 2021 | «Daisy» | Մարիամ Գևորգյան |
| Մարտի 6, 2022 | «Առնեմ Ելնեմ» | Մարիամ Գևորգյան |
| Հուլիսի 21,2022 | «Սև աչերով աղջիկ» | Մարիամ Գևորգյան |
| Հունվարի 15, 2023 | «If you go» | Մարիամ Գևորգյան |
| Հուլիսի 2, 2023 | «Look at birds» | Արթուր Մանուկյան |
| Օգոստոսի 25, 2023 | «A Letter From Daisy» | Մարիամ Գևորգյան |

Ծանոթագրություններ
------------------

1. ↑   (անգլերեն) *Mubla*,
2. ↑   (անգլերեն) *Hmm...*, վերցված է 2019-07-30
3. ↑  «Tbilisi Open Air 2019». *tkt.ge*.
4. ↑  ««Նեմրայի» երկրորդ ալբոմի շնորհանդեսը, տարբերվող անվանումն ու համերգը». *www.tert.am*. Արխիվացված է օրիգինալից 2019 թ․ օգոստոսի 13-ին. Վերցված է 2019 թ․ հուլիսի 17-ին.
5. ↑  «Transkaukazja 2019 - line-up». *Transkaukazja* (լեհերեն).
6. ↑  ««Նեմրա» և «Որդան կարմիր» ռոք խմբերի բացօթյա համերգը` Երևանում».. `{{cite web}}`: External link in ``|website=`` (օգնություն)
7. ↑   (hy-AM) *Nemra - Սև աչերով աղջիկ / Sev acherov aghchik (Official Video)*, վերցված է 2022-08-11

Արտաքին հղումներ
----------------

* Նեմրան imusic.am֊ում
* Պաշտոնական կայք
* Նեմրա ՅուԹյուբում
* Նեմրա SoundCloud-ում

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | SoundCloud |
|  |
| Թեմատիկ կայքեր | MusicBrainz |
|  |
| Բառարաններ և հանրագիտարաններ | AV Production |

 |